1. ΠΡΟΕΔΡΙΚΟΝ ΔΙΑΤΑΓΜΑ της 22/28 Ιουν. 1927 Περί κανονισμού ωρών εργασίας κρεοπωλείων, σφαγέων και εκδορέων. Εκδίδεται κατά το άρθρ. 2 του Νόμου ΓπΛΔ΄, ν. 2269, του άρθρ. 5 του ν. 2943 και του άρθρ. 16 του από 21 Σεπτ. 1926 Ν.Δ. π. χρονικών ορίων εργασίας των καταστημάτων (15.Ιβ.1). Άρθρον 1 1.Αι ώραι εργασίας των σφαγέων και εκδορέων των σφαγείων δεν επιτρέπεται όπως υπερβαίνουν τας οκτώ καθ’ εκάστην. 2.Ως σφαγεία, κατά την έννοιαν του παρόντος, θεωρούνται ειδικοί τόποι εις τους οποίους γίνεται η σφαγή των ζώων και η προπαρασκευή του κρέατος δια την πώλησιν. 3.Αι διατάξεις του παρόντος άρθρου δεν έχουν εφαρμογήν κατά την ημέραν του Σαββάτου και τας παραμονάς των επισήμων εορτών. Άρθρον 2 1.Αι ώραι εργασίας εις τα κρεοπωλεία και εν γένει τα καταστήματα ή πρατήρια πωλήσεως κρέατος δεν επιτρέπεται όπως υπερβαίνουν τας ένδεκα καθ’ εκάστην τον χειμώνα και τας ένδεκα και ημίσειαν ώρας καθ’ εκάστην το θέρος, υπό τον όρον όπως εις το προσωπικόν των ως άνω καταστημάτων χορηγήται εννεάωρος συνεχής νυκτερινή ανάπαυσις και τρίωρος μεσημβρινή διακοπή το θέρος και δίωρος τον χειμώνα. 2.Αι ώραι ανοίγματος και κλεισίματος των κατά την προηγουμένην παράγρ. καταστημάτων ορίζονται δια πράξεως του υπουργού της Εθνικής Οικονομίας δια τας πόλεις Αθηνών και Πειραιώς, δι’ αποφάσεως δε του Γενικού Διοικητού Μακεδονίας δια την πόλιν Θεσσαλονίκης, και του αρμοδίου νομάρχου δια τας λοιπάς πόλεις κατόπιν γνωμοδοτήσεως της αστυνομικής αρχής. 3.Εις τους βοηθούς των κρεοπωλείων επιτρέπεται η απασχόλησις επί δύο ώρας προ του κατά την προηγουμένην παράγραφον πρωϊνού ανοίγματος του καταστήματος, δια την τελικήν προπαρασκευήν του προς πώλησιν κρέατος. Κατά την ως άνω ώραν το κατάστημα παραμένει κλειστόν. Η εργασία των κατά τ’ ανωτέρω βοηθών λήγει δύο ώρας ενωρίτερον της των λοιπών υπαλλήλων προ της μεσημβρινής διακοπής. Έκαστος καταστηματάρχης υποχρεούται να έχη εις το κατάστημά του ανηρτημένον πίνακα, περιέχοντα τα ονόματα των βοηθών των χρησιμοποιουμένων δύο ώρας ενωρίτερον του λοιπού προσωπικού. Ο πίναξ ούτος θεωρείται παρά της οικείας αστυνομικής αρχής. 4.Αι διατάξεις των προηγουμένων παραγράφων δεν εφαρμόζονται κατά την ημέραν του Σαββάτου και τας παραμονάς των επισήμων εορτών, των ωρών εργασίας κανονιζομένων κατά τας ημέρας ταύτας ελευθέρως υπό των καταστηματαρχών. Την ημέραν του Σαββάτου παρέχεται υποχρεωτικώς εις το προσωπικόν των κρεοπωλείων δίωρος μεσημβρινή διακοπή της εργασίας εκ περιτροπής. Τας ώρας της εκ περιτροπής αναπαύσεως των υπαλλήλων δύναται το κατάστημα να παραμένει ανοικτόν. 5.Αι παραμοναί των επισήμων εορτών, καθ’ ας δεν εφαρμόζονται αι διατάξεις του παρόντος, ορίζονται δια πράξεως του Υπουργού της Εθνικής Οικονομίας. Άρθρον 3 Αι διατάξεις των προηγουμένων άρθρων δεν εφαρμόζονται επί προσώπων δι’ α δια νόμου ή συμφωνίας έχει ορισθή βραχύτερος χρόνος εργασίας, ως και επί προσώπων κατεχόντων θέσιν εποπτείας ή διευθύνσεως ή θέσιν εμπιστευτικήν. Άρθρον 4 Αι διατάξεις του παρόντος εφαρμόζονται εις τας πόλεις (Αθηνών, Πειραιώς, Θεσσαλονίκης), Πατρών, Βόλου, Καβάλλας, επεκτείνονται δε εις πάσαν άλλην πόλιν δια Δ/τος, τη αιτήσει των ενδιαφερομένων οργανώσεων και μετά γνωμοδότησιν της δημοτικής ή αστυνομικής αρχής. Δια τας Αθήνας και τον Πειραιά βλ. τα κατωτέρω νεώτερα διατάγματα. Δια του  άρθρου   μόνου  του  Β.Δ.    15/18 Σελίς 255 Ώρες εργασίας κρεοπωλείων 15.Ι.ε.1 374 Οκτ. 1937 το παρόν Δ/μα επεκτείνεται εφαρμοζόμενον καθ’ όλας αυτού τας διατάξεις και εν τη πόλει Μυτιλήνης. Άρθρον 5 Οι παραβάται των διατάξεων του πρώτου άρθρου του παρόντος διώκονται και τιμωρούνται κατά τας διατάξεις των άρθρων 3 και 5 του ν. ΓπΛΔ΄ π. υγιεινής και ασφαλείας των εργατών, και π. ωρών εργασίας, ως ταύτα ετροποποιήθησαν υπό του άρθρ. 6 του ν. 2193 και του άρθρ. 1 του ν. 2943 π. τροποποιήσεως και συμπληρώσεως εργατικών τινων νόμων (15.Λα.2), οι δε των υπολοίπων άρθρων κατά τας διατάξεις του άρθρ. 19 του από 21 Σεπτ. 1926 Ν.Δ/τος π. χρονικών ορίων εργασίας των καταστημάτων (15.Ιβ.2). Άρθρον 6 Η ισχύς του παρόντος άρχεται μετά ένα μήνα από της δημοσιεύσεώς του εις την Εφημερίδα της Κυβερνήσεως. 